**Sybil** on Joseph Sargentin ohjaama yhdysvaltalainen televisioelokuva, joka ensiesitettiin vuonna 2007. John Pielmeier laati käsikirjoituksen Flora Rheta Schreiberin romaanin *Sybil* (1973) pohjalta. *Sybil*-romaani on perustuu todellisen Shirley Ardell Masonin elämäntarinaan, jolloin häneltä oli diagnosoitu dissosiatiivinen identiteettihäiriö. *Sybil* on genreltään draama, ja sen pääosissa ovat Jessica Lange tohtori Cornelia Wilburina ja Tammy Blanchard Sybil Dorsettina.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Sybil* sijoittuu 1950-luvun New Yorkiin, missä Columbian yliopiston taideopiskelija Sybil Dorsett (Tammy Blanchard) lähetetään psykiatri Cornelia Wilburin (Jessica Lange) hoitoon hänen oudon käytöksensä vuoksi. Sybilin lähettänyt tohtori Atcheson (Ron White) uskoo, että Sybil kärsii hysteriasta, mutta tohtori Wilbur päätyy eri diagnoosiin. Tohtori Wilburin hoidossa Sybil tunnustaa, että hän kokee usein muistikatkoksia ja eikä voi selittää mitenkään aikaa, jota hän ei muista. Wilbur auttaa häntä palauttamalla mieleen hänen lapsuutensa, jolloin hän kärsi häiriintyneen Hattie-äidin (JoBeth Williams) käsissä fyysistä, psyykkistä ja seksuaalista hyväksikäyttöä sekä väkivaltaa. Tämä johti lopulta siihen, että Sybilille alkoi muodostua kuusitoista erilaista identiteettiä eri luonteenpiirteineen. Tohtori Wilbur tajuaa, että Sybil kärsii jakautuneesta persoonallisuushäiriöstä, joka on seurausta lapsuudessa koetuista kauheuksista.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Jessica Lange  | … |  tohtori Cornelia Wilbur
  |
|  Tammy Blanchard  | … |  Sybil Dorsett
  |
|  Eddie Ruiz  | … |  tohtori Ladysman
  |
|  JoBeth Williams  | … |  Hattie Dorsett
  |
|  Ron White  | … |  tohtori Atcheson
  |
|  Fab Filippo  | … |  Ramon
  |
|  Brian Downey  | … |  Willard
  |
|  Alison Murray  | … |  nuori Sybil
  |
|  Brianna MacDonald  | … |  nuori Lulu
  |

Tuotanto
--------

*Sybilin* kuvaukset alkoivat 22. tammikuuta vuonna 2006. *Sybil* kuvattiin Kanadan Nova Scotian Halifaxissa ja Dartmouthissa. Kuvaukset päättyivät 16. helmikuuta 2006.

Julkaisu ja vastaanotto
-----------------------

*Sybil* esitettiin ensimmäisen kerran 28. toukokuuta vuonna 2007 Italiassa. Valmistusmaassaan Yhdysvalloissa televisioelokuva esitettiin ensi kerran 7. kesäkuuta vuonna 2008 CBS-kanavalla. *Sybil* sai ilmestyessään kriitikoilta myönteisen vastaanoton.

Palkinnot ja palkintoehdokkuudet
--------------------------------

| Palkinnot ja palkintoehdokkuudet |
| --- |
| Vuosi | Palkinto | Kategoria | Ehdokas | Tulos |
| 2009 | PRISM-palkinto | Paras televisioelokuva tai minisarja |  | Voitto |
| Paras roolisuoritus televisioelokuvassa tai minisarjassa | Jessica Lange | Ehdokkuus |
| Paras roolisuoritus televisioelokuvassa tai minisarjassa | Tammy Blanchard | Ehdokkuus |
|

Aiempi filmatisointi
--------------------

*Sybil*-romaanin pohjalta on tehty vuonna 1976 minisarja, *Tie uuteen elämään*, jonka pääosissa ovat Joanne Woodward tohtori Cornelia Wilburina ja Sally Field Sybil Dorsettina. *Tie uuteen elämään* esitettiin ensi kerran NBC-kanavalla, ja se voitti Emmy-palkinnon. 198-minuuttisen minisarjan 132-minuuttinen elokuvaversio nähtiin Suomessakin teatterilevityksessä 1979 ja julkaistiin suomenkielisin tekstein videokasetilla.

Lähteet
-------

1. 1 2  Sybil (2007) *rottentomatoes.com*. Rottentomatoes.com. Viitattu 10.4.2014. (englanniksi)
2. ↑  "Tie uuteen elämään / Sybil – tie uuteen elämään", *Video-opas 95*, WSOY 1994.
3. ↑  *Sybil (1976)* Internet Movie Databasessa. (englanniksi)
4. ↑  *Sybil (1976)* Elonetissä.

Aiheesta muualla
----------------

* *Sybil* Internet Movie Databasessa. (englanniksi)
* *Sybil* AllMoviessa. (englanniksi)